{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":11,"n_cols":6,"rows_kept":11,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Savjetovanje sa zainteresiranom javnošću o Prijedlogu Programa državne potpore za iznimno osjetljive sektore u poljoprivredi za 2025. godinu"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"ANTUN GOLUBOVIĆ","PROGRAM DRŽAVNE POTPORE ZA IZNIMNO OSJETLJIVE SEKTORE U POLJOPRIVREDI ZA 2025. GODINU,\n1. UVOD","predlog,Ako bi povećali iznos za prvih 50 krmača na 100 eura za obadvije potpore(200 eura po krmači) a za ostale ostaviti isi iznos,onda bi  pomogli  uzgajivačima s manjim \nbrojem krmača, a ovi  s velikim brojem krmača nebi bili oštećeni jer ih deminimis onemogućava.  ovakav predlog dajemo iz razloga ,zbog osjetljivosti sektora i zadržanja proizvodnje te povećanje iste na malim  opg.i ruralnom kraju , antun golubović  predsjednik odbora za svinjogojstvo hpk","Nije prihvaćen","S obzirom na to da visina financijske omotnice za potporu za uzgoj rasplodnih krmača ostaje ista, a uslijed odredbe o proporcionalnom smanjenju maksimalnog jediničnog iznosa ovisno o broju prijava, povećanje jediničnog iznosa potpore za prvih 50 rasplodnih krmača neće dovesti do ostvarenja veće ukupne potpore za korisnika. Također, važno je naglasiti kako više od 50 krmača na gospodarstvu drži manje od 5% gospodarstava u Republici Hrvatskoj."]
[2,"BRLOŠIĆ TOMISLAV, TOMISLAV BRLOŠIĆ, BANA JOSIPA JELAČIĆA 41, PIŠKOREVCI, ĐAKOVO","PROGRAM DRŽAVNE POTPORE ZA IZNIMNO OSJETLJIVE SEKTORE U POLJOPRIVREDI ZA 2025. GODINU,\n2. CILJEVI PROGRAMA ","Poštovani!\n\nKomentar pišem kao tajnik odbora za ratarstvo Hrvatske poljoprivredne komore (HPK). \n\nSmatram da bi trebalo dodati u iznimno osjetljive sektore u poljoprivredi sjemensku proizvodnju, koja je jako zahtjevna u procesu proizvodnje pogotovo na poljoprivrednim površinama na kojima se uzgajaju žitarice i uljarice. Sam proces započinje tako što poljoprivredni proizvođač uz ugovorenu proizvodnju kupi osnovno sjeme od sjemenske kuće te zasije na vlastite poljoprivredne površine te procesom agrotehnike dolazimo do žetve gdje se usjev kombajnira odvaja na posebno mjesto čisti dorađuje i priprema za novu proizvodnu godinu. Količina osnovnog sjemena koju proizvođač kupi za sjetvu na površini od 10 ha kod pšenice je 2.5 t  dok proizvodnja sa 10 ha pšenice osnovnog sjemena u žetvi iznosi od 50 - 100 t (ovisno o području na kojem se usjev uzgaja  o tipu tla, sorti, mikroklimi područja i dr.) nakon dorade sa 45 - 95 t sjemena možemo posijati 180 - 380 hektara  u sljedečoj proizvodnoj godini, kvaliteta i kvantiteta sjemena ovisi o vremenskim prilikama tokom godine gdje u posljednih nekoliko godina imamo sušne periode sa značajno manjim količinama oborina nego prijašnjih godina, što dodatno otežava samu proizvodnju i zadržavanje vlage u tlu pogotovo kod pšenice gdje dobijemo nisku hektolitarsku masu i šturo zrno zbog nedostatka oborina u naljevanju zrna što rezultira nižim prinosima i lošijom kvalitetom u sjetvi pšenice na većim konvencionalnim površinama nakon dorade sjemena i kod proizvodnje kukuruza gdje sjemenska proizvodnja bez navodnjavanja nije moguća, te je sklonija pojavljivanju novih štetnika i bolesti kao što imamo primjer u šećernoj repi već 2 godine.","Nije prihvaćen","Zbog ograničenih sredstava iz Državnog proračuna za provedbu Programa državne potpore za iznimno osjetljive sektore u poljoprivredi za 2025. godinu proširenje Programa na druge sektore ne bi dalo pozitivne učinke koji se provedbom mjera iz Programa žele ostvariti. Alokacija programskih sredstava raspodijeljena je na način da u konačnici predstavlja stvarnu pomoć sektorima te poluči pozitivne promjene unutar poticanih sektora.\nPotpore koje se odnose između ostalog i na sektor sjemenarstva moguće je koristiti u okviru drugih intervencija Strateškog plana Zajedničke poljoprivredne politike 2023. – 2027..\nPredlažemo da pratite mrežnu stranicu Ministarstva poljoprivrede, šumarstva i ribarstva https://poljoprivreda.gov.hr/ i Strateškog plana Zajedničke poljoprivredne politike 2023. – 2027. https://ruralnirazvoj.hr/ na kojoj će biti objavljen indikativni plan objave natječaja u 2025. godini."]
[3,"ZORAN KLEMEN","PROGRAM DRŽAVNE POTPORE ZA IZNIMNO OSJETLJIVE SEKTORE U POLJOPRIVREDI ZA 2025. GODINU,\n2. CILJEVI PROGRAMA ","Poštovani \nZanima me zašto nema još jedna točka koju ispod navodim\n- Unaprjeđenje uzgoja u sektoru peradarstva -  tov brojlera/pilića","Nije prihvaćen","Zbog ograničenih sredstava iz Državnog proračuna za provedbu Programa državne potpore za iznimno osjetljive sektore u poljoprivredi za 2025. godinu proširenje Programa na druge sektore ne bi dalo pozitivne učinke koji se provedbom mjera iz Programa žele ostvariti. Alokacija programskih sredstava raspodijeljena je na način da u konačnici predstavlja stvarnu pomoć sektorima te poluči pozitivne promjene unutar poticanih sektora.\nPotpore koje se odnose između ostalog i na sektor peradarstva moguće je koristiti u okviru drugih intervencija Strateškog plana Zajedničke poljoprivredne politike 2023. – 2027..\nPredlažemo da pratite mrežnu stranicu Ministarstva poljoprivrede, šumarstva i ribarstva https://poljoprivreda.gov.hr/ i Strateškog plana Zajedničke poljoprivredne politike 2023. – 2027. https://ruralnirazvoj.hr/ na kojoj će biti objavljen indikativni plan objave natječaja u 2025. godini."]
[4,"ZORAN KLEMEN","PROGRAM DRŽAVNE POTPORE ZA IZNIMNO OSJETLJIVE SEKTORE U POLJOPRIVREDI ZA 2025. GODINU,\n3. MJERE PROGRAMA ","f. Potpora za tov brojlera","Nije prihvaćen","Zbog ograničenih sredstava iz Državnog proračuna za provedbu Programa državne potpore za iznimno osjetljive sektore u poljoprivredi za 2025. godinu proširenje Programa na druge sektore ne bi dalo pozitivne učinke koji se provedbom mjera iz Programa žele ostvariti. Alokacija programskih sredstava raspodijeljena je na način da u konačnici predstavlja stvarnu pomoć sektorima te poluči pozitivne promjene unutar poticanih sektora.\nPotpore koje se odnose između ostalog i na sektor peradarstva moguće je koristiti u okviru drugih intervencija Strateškog plana Zajedničke poljoprivredne politike 2023. – 2027..\nPredlažemo da pratite mrežnu stranicu Ministarstva poljoprivrede, šumarstva i ribarstva https://poljoprivreda.gov.hr/ i Strateškog plana Zajedničke poljoprivredne politike 2023. – 2027. https://ruralnirazvoj.hr/ na kojoj će biti objavljen indikativni plan objave natječaja u 2025. godini."]
[5,"MATEJA ČESI","4. OPIS MJERE I UVJETI PRIHVATLJIVOSTI,\n4.1. Potpora za uzgoj mliječnih krava","Stimulativna potpora uzgoju ženske rasplodne teladi i junica kao preduvjet uspjeha predloženih Programa razvoja govedarstva\n\nStalni pad broja krava i povećanje uvoza živih goveda u Hrvatsku, koji seže još od početka ovog stoljeća, velikim dijelom je posljedica usmjeravanja državnih potpora i mjera prema tovu junadi, dok je uzgoj teladi i junica za rasplod svih tih godina potpuno isključen iz sustava potpora.\nTrenutno stanje potpora je takvo da žensko tele i junica u tovu može ostvariti stimulativnu potporu od cca 80 Eura za 6 mjeseci obaveznog držanja, što je ekvivalent od cca 400 Eura za razdoblje od 2,5 godine, koliko prosječnoj rasplodnoj junici treba do prvog teljenja. Za to vrijeme od rođenja do prvog teljenja rasplodna junica, svih tih 20 i više godina, nije ostvarivala nikakvu potporu. Ne čudi stoga da se godinama veliki broj ženske teladi stavlja u tov, veliki broj se zakolje za rastuće atraktivno tržište telećeg mesa, uzgoj krava se smanjuje, a raste uvoz teladi za tov.\nU sva tri proizvodna sustava, mliječnom, krava-dojilja i krava-tele, žensko tele i rasplodna junica temelj su potencijalnog razvoja i povećanja matičnog stada. Predloženi Programi razvoja govedarstva temelje se na značajnim povećanjima broja krava i proizvodnje pa je za uspjeh tih programa neophodno kao preduvjet uvesti stimulativnu potporu za žensku rasplodnu telad i rasplodne junice, koja bi barem stavila u ravnopravan položaj uzgoj i tov. Utovljene, većinom uvezene junice, mahom završavaju na stranim tržištima, a rasplodna telad i junice ostaju u našem uzgoju, u našem gospodarstvu, 100% sudjeluju u domaćem BDP-u pa bi njihova potpora trebala biti i stimulativnija.\nStoga predlažemo, tražimo, zahtijevamo,… hitno uvođenje potpore za žensku rasplodnu telad i junice u svim proizvodnim sustavima, 1 euro po danu. Time bi domaći uzgoj junica i krava postao konkurentniji, osobito othrana ženske teladi i junica u prvoj godini, koja je najzahtjevnija, ali i presudna za uzgoj kvalitetnih budućih krava, spasio bi se veliki dio ženske teladi od klanja i mogli bi u vrlo dogledno vrijeme očekivati zaustavljanje pada broja krava i preokretanje trendova u uvozu teladi.\nPredloženi Programi razvoja govedarstva donijet će očekivane rezultate samo ako se temelje na uzgoju domaće ženske teladi i rasplodnih junica, budućih kvalitetnih krava u svim proizvodnim sustavima i za proizvodnju mlijeka i mesa.\n\nMateja Česi\ndjelatnica H.U.SIM.-a","Nije prihvaćen","Zbog ograničenih sredstava iz Državnog proračuna za provedbu Programa državne potpore za iznimno osjetljive sektore u poljoprivredi za 2025. godinu proširenje Programa na druge sektore ne bi dalo pozitivne učinke koji se provedbom mjera iz Programa žele ostvariti. Alokacija programskih sredstava raspodijeljena je na način da u konačnici predstavlja stvarnu pomoć sektorima te poluči pozitivne promjene unutar poticanih sektora.\nPotpore koje se odnose između ostalog i na sektor govedarstva moguće je koristiti u okviru drugih intervencija Strateškog plana Zajedničke poljoprivredne politike 2023. – 2027. te drugih programa za poticanje razvoja proizvodnje mesa i mlijeka čije je donošenje u planu početkom 2025. godine.\nPredlažemo da pratite mrežnu stranicu Ministarstva poljoprivrede, šumarstva i ribarstva https://poljoprivreda.gov.hr/ i Strateškog plana Zajedničke poljoprivredne politike 2023. – 2027. https://ruralnirazvoj.hr/ na kojoj će biti objavljen indikativni plan objave natječaja u 2025. godini."]
[6,"OPG JAKŠA NAJEV, JAKŠA NAJEV, PUT GOMILICE 10, MARINA","4. OPIS MJERE I UVJETI PRIHVATLJIVOSTI,\n4.4. Potpora za maslinovo ulje","-  korisnici ostvaruju potporu za proizvedene, isporučene i prodane količine ekstra djevičanskog i/ili djevičanskog maslinovog ulja.\n\n- korisnici ostvaruju plaćanje za ekstra djevičansko i djevičansko maslinovo ulje ako prodaju minimalno 50 L ekstra djevičanskog i/ili djevičanskog maslinovog ulja.\n\n-  korisnici moraju biti upisani u ARKOD sustav i/ili Upisnik maslinika\n\n- do 1. veljače 2026. godine korisnici moraju dostaviti dokaze o količinama  proizvedenih i prerađenih maslina, izdnog od strane uljare, te količinama prodanog i isporučenog maslinovog ulja.\n- kao potvrda o razvrstavanju služi račun ili otkupni blok za prodano ekstra djevičansko i /ili djevičansko maslinovo ulje.","Nije prihvaćen","Uvjeti za ostvarivanje ove potpore, koji će detaljnije biti propisani Pravilnikom o provedbi izravne potpore poljoprivredi i IAKS mjera ruralnog razvoja za 2025. godinu, a koji će biti objavljen tijekom siječnja 2025. godine, zahtijevaju od korisnika prijavu prodanih količina djevičanskog i ekstra djevičanskog maslinovog ulja za koje se ostvaruje potpora, uz prilaganja dokaza o istome – račun ili otkupni blok iz kojeg je razvidna količina prodanog i isporučenog ekstra djevičanskog i djevičanskog maslinovog ulja u godini za koju podnosi Jedinstveni zahtjev, na način da je razvidno da je račun izdan za prodano ekstra djevičansko i djevičansko maslinovo ulje, što ujedno služi kao potvrda o razvrstavanju u ekstra djevičansko i djevičansko maslinovo ulje. S obzirom na to da se u provedbi ove mjere administrativno ne prate količine maslina koje se prerađuju u maslinovo ulje, nema potrebe za predloženom intervencijom u tekstu. Uvjet da poljoprivredne površine za koje se podnosi zahtjev za potporu moraju biti upisane u ARKOD sustav naveden je u osnovnim uvjetima prihvatljivosti u točki 4. ovoga Programa."]
[7,"OPG JAKŠA NAJEV, JAKŠA NAJEV, PUT GOMILICE 10, MARINA","PROGRAM DRŽAVNE POTPORE ZA IZNIMNO OSJETLJIVE SEKTORE U POLJOPRIVREDI ZA 2025. GODINU,\n5. IZNOS POTPORE ","Za ekstra djevičansko i djevičansko maslinovo ulje iznos ppotpore: 1,50 eura/L","Nije prihvaćen","Prijedlog povećanja maksimalnog jediničnog iznosa za potporu za maslinovo ulje ne prihvaća se jer takvo povećanje ne bi dalo pozitivne učinke koji se provedbom mjera iz Programa žele ostvariti."]
[8,"TIHOMIR KLEMENT","PROGRAM DRŽAVNE POTPORE ZA IZNIMNO OSJETLJIVE SEKTORE U POLJOPRIVREDI ZA 2025. GODINU,\n5. IZNOS POTPORE ","Kako bi ovo savjetovanje imalo smisla i u kako bi bilo rađeno u dobroj namjeri,  ovaj dio u samom nazivu \"o Prijedlogu Programa državne potpore za iznimno osjetljive sektore u poljoprivredi za 2025. godinu\" \"Osim fiskalnih učinaka, iznosa trošarina definiranih na po trome preko 400 kna na 1000 cigareta u izosu preko 35% u odnosu na maloprodajnu cijenu duhanskih proizvoda cigareta. Republika Hrvatska ostvaruje popriličnu financijsku korist, a indirektno i sama Europska unija od proizvodnje duhana. Najvjerojatnije i zbog toga uzgoj duhana godinama dobiva potpore. Samim svrstavanjem u o Prijedlogu Programa državne potpore za iznimno osjetljive sektore u poljoprivredi za 2025. godinu to se i potvrđuje. No zaboravlja se bitna stavka da poljoprivrednik / proizvođač suhog lista za daljnju  preradu. \nOd toga ima i najmanje koristi. \nOvome treba pridodati da je samo klasiranje lista prilikom preuzimanja od preuzimača /otkupljivača razvrstano u 6 klasa. Loša praksa prilikom preuzimanja lista, gdje otkupljivač  najčešće smanjuje klasu duhana, i ne uzima u obzir radi li se oo barleyu, koji ima svoje tehnološke uvijete u proizvodnji, a također i virginiya ima razlike prilikom branja ručnog zahtjevnog i strojnog, manje zahtjevnog,  i već samim time oštećuje proizvođača. Tako da se prosječno 1. klasa svodi tek na 10-12 %, 2 klasa 23-32%, dok najčešća 3 klasa prelazi preko tek jedva 50-60%. \nTakođer Razlika u cijeni klasa. 1. klasa 4.08 €, 2 klasa 3.73€, 3 klasa 3.41€, 4 klasa 2.78€ ... itd. Samo umanjivanje klasa prilikom otkupa uvelike umanjuje vrijednost proizvodnje i do 35 % samo na klasiranju. Ne uzimajući u obzir nepogode, poplave, suše, sve  skuplje cijene gnojiva, energenata te  repromaterijala.\nTako da je i nekadašnja gotovo najdohodovnija poljoprivredna ratarska  kultura sadnja duhana odavno pala na vrlo niske grane po zaradi i isplativosti.\n\nI ZATO:\nNavedeni iznos od koji se po novome umanjuje u odnosu na raniji koji je i tada bio premali.\nPotpora za duhan tipa Burley, kg 0,44* €\nPotpora za duhan tipa Viržinija, kg 1,16 €\n\na i sami naziv Maximalni iznos. Što govori da može biti i manji. \n\nStoga predlažem Iznose uvećati na \nPotpora za duhan tipa Burley, kg 0,64* €\nPotpora za duhan tipa Viržinija, kg 1,36 €, jer za to postoji i još jedan razlog, a to je strojno i ručno branje te također predlažem da se iznos za ručno branje uveća za dodatnih 0.12€, tj. da se prilikom kontroliranja kvalitete o tome posebno povede briga prilikom preuzimanja. Jedino će na ovaj način trenutni proizvođači nastaviti sa uzgojem jer će moći nastaviti sa proizvodnjom ,a samim time i država i Europska unija će i dalje izdašno puniti državnu blagajnu od trošarina i ostalih davanja koje krajnji korisnik na kraju plaća.\n\n\n Danas poljoprivrednici koji sade i suše duhan te ga kao sirovinu isporučuju vrlo često jedva pokrivaju troškove proizvodnje i obično su blizu granice neisplativosti.\nDakle država kroz trošarinu kao samo jedan od oblika naplate uzima za trenutno najpovoljniji duhanski proizvod preko 100x (puta) iznos od proizvođača. Tako da ostavimo se priče o zdravlju i ostalim aktima EU i ostalo. Ipak je ovdje samo riječ o novcu i vrhunski izdašnom prihodu u državnu blagajnu. Osim toga nije duhan bio  bez veze na već sada bivših 10 lipa hrvatske kovanice.","Djelomično prihvaćen","S ciljem boljeg iskorištenja omotnice te sveukupnog rasta cijena energenata kao i troškova proizvodnje prihvaća se prijedlog povećanja maksimalnog jediničnog iznosa za duhan tipa Viržinija. Navedeni jedinični iznos povećat će se na 1,40 eura/kg. S obzirom na to da je omotnica za potporu za duhan ograničena, jedinični iznos koji će biti isplaćen ovisi o količini prijavljenih kg duhana i može biti manji od maksimalnog. \nAko ukupna godišnja vrijednost zahtjeva za plaćanja u svim mjerama ovog Programa premaši omotnicu za plaćanja u iznimno osjetljivim sektorima, maksimalni jedinični iznosi proporcionalno se smanjuju. \nAko je ukupna godišnja vrijednost zahtjeva za plaćanja u pojedinim iznimno osjetljivim sektorima manja od omotnice za pojedini sektor, razlika se raspoređuje na one sektore u kojima su zahtjevi premašili omotnice, vodeći pritom računa da maksimalni jedinični iznosi ne smiju biti prekoračeni.\nPrijedlog povećanja maksimalnog jediničnog iznosa za potporu za duhan tipa Burley ne prihvaća se jer takvo povećanje ne bi dalo pozitivne učinke koji se provedbom mjera iz Programa žele ostvariti.\nPrijedlog za dodatnu potporu za ručno branje u iznosu od 0,12 eura ne prihvaća se iz razloga nemogućnosti kontrole načina berbe."]